কৃষক রাজকন্যা

Kuzhali Manickavel

এই বইয়ের লেখক, চিত্রকর ও প্রকাশক অন্য ভাষায় এর অনুবাদে উৎসাহিত ও সহযোগিতা করে, কিন্তু তাদের অনুরোধ এর লেখা ও ছবির পরিবর্তন যেন সর্বনিম্ন পর্যায়ে রাখা হয়।

কানসারি এক শক্তিশালী রাজার কন্যা। একজন রাজকন্যা হয়েও বেড়ে ওঠার সময়টাতে সে সবসময় একজন কৃষক হতে চাইতো।

এতে তার পিতা রেগে যান। বাড়ন্ত বয়সে এজন্য তার পিতা তাকে রাজপ্রাসাদ ছাড়ার আদেশ দেন। “আমি চাই তুমি বুঝতে শেখো এই রাজপ্রাসাদের বাইরে জীবন কতোটা কঠিন,” তিনি রেগে বলেন। “কেবল তখনই তোমার বোধোদয় হবে।”

কাজেই কানসারি শৈশবে যতো বীজ সংগ্রহ করেছিলো তা বস্তায় ভরে বনে বাস করতে চলে গেলো।

মাঠের ধারে সে একটি ছোট কুঁড়েঘর বানিয়ে বীজ বপন শুরু করলো।

এটি কঠিন পরিশ্রমের কাজ, কিন্তু কানসারি তার তিন নতুন বন্ধুর কাছে সাহায্য পেলো: বিড়াল, তোতাপাখি ও মাকড়শা।

বিড়াল মাঠের ইঁদুর মেরে ফেলে। মাকড়শা কুঁড়েঘরের যত্ন নেয়। তোতাপাখি রাজ্যে উড়ে গিয়ে সেখান থেকে সাম্প্রতিক খবর নিয়ে আসে। তারা সকলে ভালো বন্ধু হয়ে আনন্দে বসবাস করতে থাকে।

অচিরেই রাজ্যের সবাই কানসারির সবুজ খামারের গল্প করা শুরু করে। এতে রাজা ক্রুদ্ধ হয়ে দেবরাজ ইন্দ্রের কাছে যান।

রাজা ইন্দ্রকে বলেন তাকে সাহায্য করতে। তিনি তার কন্যাকে শিক্ষা দিতে চান। “ব্যাপারটা আমার ওপর ছেড়ে দিন,” ইন্দ্র বলেন। “আমি খরা তৈরি করবো। এতে সব ফসল শুকিয়ে মরে যাবে।” তোতাপাখি এটি শুনে তাড়াতাড়ি কানসারিকে বলে।

কানসারি ও তার বন্ধুরা তখন তাদের সব ফসল নিয়ে নদীর তলদেশে লুকিয়ে রাখলো। খরা শুরু হলে রাজ্যের সব ফসল শুকিয়ে যায়, কিন্তু কানসারির ফসল বেঁচে যায়।

ইন্দ্র এটি দেখে তার মাথা চুলকায়। “আমি বন্যা তৈরি করবো। তবেই কানসারি ক্ষান্ত দেবে,” তিনি বলেন। কিন্তু আবারো তোতাপাখি সেটা শুনে ফেলে।

এবার কানসারি ও তার বন্ধুরা পাহাড়ের ঢালুতে ফসল পুঁতে রাখলো। বন্যা এলে রাজ্যের সব ফসল ডুবে গেলো। কেবল কানসারির ফসল বেঁচে গেলো, কারণ অতিরিক্ত ফসল পাহাড়ের ঢাল বেয়ে গড়িয়ে পড়লো।

“আমি হাজার হাজার ইঁদুর পাঠাবো,” ইন্দ্র সিদ্ধান্ত নেন। কিন্তু তোতাপাখি ইঁদুরকে ইন্দ্রের পরিকল্পনার কথা জানিয়ে দেন। “দারুণ!” বিড়াল গরগর আওয়াজ করে বলে। “আমি আমার সকল ইঁদুর বন্ধুকে ভোজনের দাওয়াত করবো!” শীঘ্রই বিড়ালেরা মাঠের সকল ইঁদুর খেয়ে শেষ করে ফেলে।

এতোক্ষণে ইন্দ্রের মেজাজ বিগড়ে গেছে। “আমি পাখি পাঠাবো! সে পাখি থেকে ফসল বাঁচাতে পারবে না!” তিনি বলেন।

কিন্তু মাকড়শা তার সকল বন্ধুদের ডেকে আনে। তারা সবাই মিলে ফসলের ওপর আঁঠালো জাল তৈরি করে। ইন্দ্রের পাখিরা যখন ফসল আক্রমণ করে, তারা আঁঠালো জালে আঁটকে যায়। এবারো ফসল রক্ষা পেলো।

এবার রাজা আরো বড় সমস্যায় পড়লেন। খরা ও বন্যা রাজ্যের সমস্ত ফসল ধ্বংস করে দিয়েছে। প্রজারা অনাহারে দিন কাটাচ্ছে। রাজা সাহায্যের জন্য ইন্দ্রের কাছে গেলেন। “আমার সাহায্য দরকার নেই আপনার,” ইন্দ্র বললেন। “আপনার কন্যা কানসারি প্রজাদের খাবার যোগাচ্ছে।”

ইন্দ্র রাজাকে বনে নিয়ে গেলেন। সেখানে তারা দেখলেনকানসারি ও তার বন্ধুরা সবার মধ্যে খাদ্যশস্য বিতরণ করছে।

রাজা লজ্জিত বোধ করলেন। কন্যাকে নিয়ে তার গর্ব হলো। “রাজপ্রাসাদে থাকাটাই সবচেয়ে উত্তম নয়,” ইন্দ্র বললেন। “রাজগ্রাসাদের চেয়েও ভালো জায়গা আছে। বুঝতে পেরেছেন?”

রাজা তার কন্যার কাছে ক্ষমা চাইলেন এবং রাজপ্রাসে ফিরে আসতে বললেন।

রাজকন্যা তার পিতাকে ক্ষমা করে দিলো কিন্তু সে রাজপ্রাসাদে ফিরে গেলো না। সে তার বন্ধুদের নিয়ে কুঁড়েঘরে থেকে গেলো। সে তাদের নিয়ে সুখে বাস করতে লাগলো।

কানসারি পরে কৃষক রাজকন্যা হিসেবে পরিচিতি লাভ করে।

Brought to you by

Let's Read! is an initiative of The Asia Foundation's Books for Asia program that fosters young readers in Asia. booksforasia.org To read more books like this and get further information, visit letsreadasia.org .

Original Story The Princess Farmer, author: Kuzhali Manickavel . illustrator: Emanuele Scanziani. Published by BookBox, https://youtu.be/Xr7hclODi7I © BookBox. Released under CC BY-NC-SA 4.0.

This work is a modified version of the original story. © The Asia Foundation, 2018. Some rights reserved. Released under CC BY-NC-SA 4.0.

For full terms of use and attribution, http://creativecommons.org/licenses/by-nc-sa/4.0/